钦定古今图书集成/明伦汇编/闺媛典/第070卷 > 曾安邦妻孙氏
## 钦定古今图书集成/明伦汇编/闺媛典/第070卷 > 曾安邦妻孙氏

按《赣州府志》：“孙氏，雩都曾安邦妻。安邦以贡授南靖
训导，孙随之官。偶山贼破城，大肆焚劫，安邦携家走
避，男三俊被执，而安邦亦为贼戳伤。孙意夫已死，遂
投火自焚。三俊痛母悲号欲从，贼为感动，出其尸于
煨烬中，令三俊收馀骨还以殓。当时安邦虽被伤，犹
幸脱于难。万历丙午奉闻，旌其闾。”